CELEX: C2005/182/26
Language: sk
Date: 2005-07-23 00:00:00
Title: Rozsudok Súdneho dvora (druhá komora) z 2. júna 2005 vo veci C-15/04 (návrh na začatie prejudiciálneho konania podaný Bundesvergabeamt): Koppensteiner GmbH proti Bundesimmobiliengesellschaft mbH (Verejné obstarávanie — Smernica 89/665/EHS — Postup preskúmavania v rámci verejného obstarávania — Rozhodnutie o odvolaní vyhlásenia metódy verejného obstarávania po otvorení ponúk — Súdna kontrola — Rozsah pôsobnosti — Zásada účinnosti)

23.7.2005   
            
            
               SK
            
            
               Úradný vestník Európskej únie
            
            
               C 182/14
            
         
      ROZSUDOK SÚDNEHO DVORA
   
   (druhá komora)
   z 2. júna 2005
   vo veci C-15/04 (návrh na začatie prejudiciálneho konania podaný Bundesvergabeamt): Koppensteiner GmbH proti Bundesimmobiliengesellschaft mbH (1)
   
   (Verejné obstarávanie - Smernica 89/665/EHS - Postup preskúmavania v rámci verejného obstarávania - Rozhodnutie o odvolaní vyhlásenia metódy verejného obstarávania po otvorení ponúk - Súdna kontrola - Rozsah pôsobnosti - Zásada účinnosti)
   (2005/C 182/26)
   Jazyk konania: nemčina
   Vo veci C-15/04, ktorej predmetom je návrh na začatie prejudiciálneho konania podľa článku 234 ES podaný rozhodnutím Bundesvergabeamt (Rakúsko) z 12. januára 2004 a doručený Súdnemu dvoru 19. januára 2004, ktorý súvisí s konaním: Koppensteiner GmbH proti Bundesimmobiliengesellschaft mbH, Súdny dvor (druhá komora), v zložení: predseda druhej komory C. W. A. Timmermans, sudcovia R. Silva de Lapuerta, C. Gulmann (spravodajca), P. Kūris a G. Arestis, generálna advokátka: C. Stix-Hackl, tajomník: R. Grass, vyhlásil 2. júna 2005 rozsudok, ktorého výrok znie:
   Príslušný súd má povinnosť neuplatniť vnútroštátne predpisy, ktoré prekážajú dodržaniu povinnosti vyplývajúcej z článku 1 ods. 1 a článku 2 ods. 1 písm. b) smernice Rady 89/665/EHS z 21. decembra 1989 o koordinácii zákonov, iných právnych predpisov a správnych opatrení týkajúcich sa uplatňovania postupov preskúmavania v rámci verejného obstarávania tovarov a prác, v znení zmien a doplnení smernice Rady 92/50/EHS z 18. júna 1992 o koordinácii postupov verejného obstarávania služieb.
   
      (1)  Ú. v. EÚ C 85, 3.4.2004.